armvectores/hy_wikipedia_2023 huggingface dataset:
Կրուպկի

Կրուպկի (բելառուս․՝ Крупкі), քաղաք, որը գտնվում է Բելառուսի Մինսկի մարզում, Կրուպսկի շրջանի վարչական կենտրոնն է։ Քաղաքի անվանումն վերցրել են Կրուպկա բույսի անվանումից, որը պատկանում է խաչածաղկավորների ընտանիքին։ Այդ ծաղիկի նկարը քաղաքի դրոշի վրա է։  


== Աշխարհագրություն ==


=== Դիրք ===
Մինսկից գտնվում է 110 կմ հեռու, Մինսկ-Օրշա երկաթուղային գծի վրա (կանգառման կետ «Նոր կյանք»)։


=== Ջրային համակարգ ===
Քաղաքով հոսում է Բոբր գետը (Բերեզինայի վտակը) և դրա վտակը` Ստրաժնիցան։ 23 կմ հարավ հոսում է Բրուսյատա գետը։


== Պատմություն ==
Հիշատակվում է 1653 թվականին, որպես Սանգուկների տեղ կամ Կրուպկա, եղել է համանուն Օրշանսկի Լիտվական մեծ իշխանության գավառի կենտրոնը։ 1938 թվականի սեպտեմբերի 27-ին Կրուպկի գավառը ստանում է քաղաքային տիպի բնակավայրի կարգավիճակ։    


== Բնակչություն ==
1939 թվականին Կրուպկիում ապրում էր 3455 մարդ, որոնցից 2032 բելառուսներն էին (58,8 %), 870-ը` հրեաներ (25,2 %), 253-ը` ռուսներ (7,3 %), 96-ը` ուկրաինացիներ (2,8 %), 91-ը` լեհեր (2,6 %) և այլ ազգերի` 113 մարդ։  


== Մշակույթ ==
Կրուպկիում գործում է Կրուպկիի հնա-գավառագիտական թանգարան` 8,7 հազար թանգարանային առարկաների հիմնական ֆոնդով։ 2016 թվականին այնտեղ արդեն այցելել էր 10,9 հազար մարդ։  


== Միջոցառումներ ==
Ամեն տարի սեպտեմբերին Կրուպսկի շրջանում անցկացվում են Բելառուսի ամենախոշոր ոչ ճանապարհային մրցույթներ` «Liqua» տրոֆի ռեյդեր։
Օգոստոսին Շիպի հրվանդանում ամեն տարի անց են կացվում միջազգային զբոսաշրջական թռիչքներ։ 
2009 թվականմից Կրուպկիում Տիեզերագնացների օրի նախօրեին (ապրիլի 12-ին) անց է կացվում հանրապետական թեթև ատլետիկյան վազք, որտեղ որպես մրցանակ արժանանում են Խորհրդային Միության հերոս օդաչու-տիեզերագնաց Վ. Կովալյոնկի մրցանակին։


== Բնիկներ և հայտնի մարդիկ ==
Ռուվիմ Լևին` խորհրդային պետական գործիչ, ՌՍՖՍՌ Պետպլանի նախագահ (1929-1930)։


== Ծանոթագրություններ ==


== Արտաքին հղումներ ==
Կրուպսկի շրջանի պաշտոնական կայքը
Լուսանկարներ Globus.tut.by կայքում Archived 2020-09-22 at the Wayback Machine.
О Крупках и Крупском районе на сайте Минского областного исполнительного комитета
(9012) Բեններ

(9012) Բեններ (անգլ.՝ Benner), աստերոիդ աստերոիդների հիմնական գոտում։ Հայտնաբերվել է 1984 թվականի հոկտեմբերի 26-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,877699 ա. մ., առավելագույնը մոտենում է 1,991 ա. մ. հեռավորության վրա և հեռանում 3,7644 ա. մ.։ Արեգակի շուրջ մեկ ամբողջական պտույտ է կատարում 1783,06 երկրային օրվա ընթացքում, իր ուղեծրով շարժվելով միջինում 0,2019 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9012) Բեններ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միյաձակի (քաղաք)

Միյաձակի (ճապ.՝ 宮崎市 Miyazaki-shi, Japanese: [[Միջազգային հնչյունական այբուբեն|[mijaꜜzaki]]]), ծովափնյա նավահանգստային քաղաք Ճապոնիայում՝ Կյուսյու կղզում։ Միյաձակի պրեֆեկտուրայի վարչական կենտրոնն է, զբոսաշրջային կենտրոն, գրավիչ առողջավայր, որը հանգստացողներին, զբոսաշրջիկներին տրամադրում է հրապուրիչ տեսարժանություններ, ներառյալ միջոցառումների SeaGaia կենտրոնը, (SeaGaia event center), «Փյունիկ» կենդանաբանական այգին (the Phoenix Zoo), ծովափնյա Աոշիմա զբոսայգին (Aoshima Beach Park), մեծ ու հարմարավետ բազմաթիվ հյուրանոցներ, հյուրատներ, հանրային լոգարաններ (onsens=public baths): Քաղաքը միաժամանակ նախընտրելի շոփինգի վայր է, հատկապես՝ Կյուսյու կղզու արևելյան հատվածի փոքր բնակավայրերում ապրողների համար։ Հիմնադրվել է 1924 թվականի ապրիլի 1-ին։ 2019 թվականի հունիսի 1-ի տվյալներով՝ նրա բնակչության թվաքանակը եղել է 398.215, զբաղեցրած ընդհանուր տարածքը՝ 643.67 կմ², բնակչության խտությունը՝ 612 մարդ/կմ²։
Քաղաքն ունի օդանավակայան և ծովային նավահանգիստ։ 


== Պատմություն ==

1870 թվականին Հյուգա մարզը վերանվանվել է Միյաձակի պրեֆեկտուրա՝ Միյաձակի վարչական կենտրոնով։ Համազգային երկաթուղային համակարգի ձևավորումից հետո տարածքում բնակչության թվաքանակը զգալիորեն աճել է։
1940 թվականին իմպերիալիստական Շովա վարչակարգը Յիմմու կայսեր պալատի մոտ կառուցել է 37 մետր բարձրություն ունեցող Հակկո Իչիու աշտարակասյունը, որը, ըստ մտահղացման, պետք է խորհրդանշեր ճապոնական կայսրության իրավունքը՝ միավորելու «աշխարհի ութ անկյունները»։ Աշտարակասյունը մինչև օրս պահպանվել է և ներկայումս Heiwadai-koen խաղաղության զբոսայգու կենտրոնական բաղկացուցիչն է հանդիսանում։
2006 թվականի հունվարի 1-ին Սադովարա, Տանո, Տակաոկա քաղաքները միացվել են Միյաձակիին։ 2010 թվականի մարտի 23-ին նրան միացվել է նաև Կիյոտակե քաղաքը, և Միյաձակիի շրջանը լուծարվել է։


== Քույր քաղաքներ ==
Միյաձակին բարեկամական ու գործընկերային կապեր է հաստատել հետևյալ քաղաքների հետ.

 Կաշիհարա, Ճապոնիա (1966 թ. փետրվարի 11-ից)
 Տանո, Ճապոնիա (1989 թ. հուլիսի 8-ից)
 Դայսեն, Ճապոնիա (2001 թ. հունիսի 3-ից)
 Ուոկիգան, Իլինոյս, ԱՄՆ, 1990 թ. մայիսի 3-ից
 Վիրջինիա Բիչ, Վիրջինիա, ԱՄՆ, 1992 թ. մայիսի 25-ից
 Պոին շրջան, Հյուսիսային Չունգչոնգ, Հարավային Կորեա, 1993 թ. օգոստոսի 6-ից
 Հուլուդաո, Լյաոնին, Չինաստան, 2004 թ. մայիսի 16-ից


== Պատկերասրահ ==

		
		
		
		


== Անվանի անձինք ==
Յուի Ասակա (երգչուհի, դերասանուհի)
Սքայ Բրաուն (սքեյթբորդիստ) 
Սինձո Կորոկի (ֆուտբոլիստ)
Կոսեյ Ինոուե (ձյուդոիստ)
Ռյունոսկե Հագա (ձյուդոիստ)


== Կլիմա ==


== Ծանոթագրություններ ==


== Արտաքին հղումներ ==
{{{1}}} Միյաձակի (քաղաք). պաշտոնական կայք  (ճապոներեն)
Համլետ Հայրապետյան (այլ կիրառումներ)

Համլետ Հայրապետյան անունը կարող է վերաբերել հետևյալ անձանց.

Համլետ Հայրապետի Հայրապետյան -  ՀՀ պետական գործիչ, Հայաստանի Հանրապետության Կոտայքի մարզպետի տեղակալ։
Համլետ Վոլոդյայի Հայրապետյան - հայ ազատամարտիկ։
Համլետ Գրիգորիի Հայրապետյան - հայ բժիշկ։
Կոկանդի խանություն

Կոկանդի խանություն (ուզբ.՝ Qo‘qon Xonligi, Қўқон Хонлиги, قۇقان خانلىگى, պարսկերեն՝ خانات خوقند), պատմական պետություն Կենտրոնական Ասիայի Ֆերգանայի հովտում, որը գոյություն է ունեցել 1709–1876 թվականներին։ Կենտրոնը՝ Կոկանդ։ Գտնվել է ներկայիս արևելյան Ուզբեկստանի, Ղրղըզստանի, արևելյան Տաջիկստանի և հարավարևելյան Ղազախստանի տարածքում։
Մոտ 1710 թվականին Բուխարայի էմիրությունից անջատված ոչ մեծ տիրույթը, 1750-ական թվականներին ընդարձակվելով, վերջնականապես կազմավորվեց որպես Կոկանդի խանություն։ XIX դարի առաջին քառորդին նրան միացվեցին Տաշքենդ և Խոջենտ քաղաքները, կառուցվեցին նոր բերդեր՝ Աուլիե-Աթա (այժմ՝ Զամբուլ), Բիշբեկ (այժմ՝ Բիշկեք)։ Ներքին խառնակություններն ու ապստամբությունները, ինչպես նաև Բուխարայի էմիրի ռազմական գործողությունները XIX դարի 40-ական թվականներին, խիստ թուլացրին Կոկանդի խանությունը։ 1865 թվականի մայիսի 17-ին ռուսական զորքերը գրավեցին Տաշքենդը, իսկ 1866 թվականի մայիսի 24-ին՝ Խոջենտը։ Հաջորդած հակաֆեոդալական ապստամբությունը վերջնականապես քայքայեց Կոկանդի խանությունը։ 1876 թվականի փետրվարի 19-ին Կոկանդի խանությունը վերացվեց և նրա տեղում կազմավորվեց Ֆերգանայի մարզը, որը մտավ Ռուսական կայսրության Թուրքեստանի գեներալ-նահանգապետության մեջ։
Գևորգ Սիմոնյան

Գևորգ Ավետիսի Սիմոնյան (սեպտեմբերի 30, 1990(1990-09-30), Երևան, Հայկական ԽՍՀ, ԽՍՀՄ), հանրային առողջության մասնագետ, Երևանի գործող փոխքաղաքապետ։ 2022 թվականի փետրվարի 8-ին ՀՀ Երևան քաղաքի ավագանու որոշմամբ նշանակվել է Երևանի քաղաքապետի տեղակալ։


== Կյանքը ==
Գևորգ Սիմոնյանը ծնվել է 1990 թվականի սեպտեմբերի 30-ին, Երևանում։ 2002-2007 թվականներին սովորել է Երևանի «Քվանտ» վարժարանում։ 2007-2012 թվականներին սովորել է Երևանի պետական բժշկական համալսարանի ընդհանուր բժշկության ֆակուլտետում։ 2012-2014 թվականներին  ծառայել է ՀՀ Զինված ուժերի սահմանամերձ N զորամասում` որպես մարտական հենակետի ավագ։ 2015-2017 թվականներին՝ ԵՊԲՀ հանրային առողջության ֆակուլտետի մագիստրատուրայում։


== Աշխատանքային գործունեություն ==
2015–2016 թվականներին աշխատել է «Մեդլայն կլինիկ» բժշկական կենտրոնում՝ որպես տնօրենի տեղակալ։ 2016–2018 թվականներին եղել է «Էկոդեզ» ՍՊԸ-ի տնօրեն։ 2017–2018 թվականներին եղել է «Մեդլայն կլինիկ» բժշկական կենտրոն ՍՊԸ-ի տնօրեն։ 2018 թվականի մայիս-հուլիս ամիսներին աշխատել է Հայաստանի Հանրապետության առողջապահության նախարարությունում՝ որպես նախարարի խորհրդական։ 
2018 թվականի հունիս-սեպտեմբեր ամիսներին աշխատել է «Թոքաբանության ազգային կենտրոնում»՝ որպես տնօրենի խորհրդական։ 2018 թվականի հուլիս-սեպտեմբերին աշխատել է «Պրոֆեսոր Ռ. Յոլյանի անվան արյունաբանական կենտրոն» ՓԲԸ–ում՝ որպես տնօրենի խորհրդական։ 2018 թվականի օգոստոս-սեպտեմբեր ամիսներին եղել է «Սուրբ Գրիգոր Լուսավորիչ» բժշկական կենտրոնի պոլիկլինիկական ծառայության գծով տնօրենի տեղակալ։ 2019 թվականի փետրվար-հունիս ամիսներին աշխատել է «Ակադեմիկոս Ս. Ավդալբեկյանի անվան առողջապահության ազգային ինստիտուտ» ՓԲԸ-ում՝ որպես տնօրենի տեղակալ։ 2019-2020 թվականներին եղել է «Այրվածքաբանության ազգային կենտրոն» ՓԲԸ–ի տնօրեն։
2020 թվականի դեկտեմբերից 2022 թվականի փետրվար զբաղեցրել է ՀՀ Առողջապահության նախարարի տեղակալի պաշտոնը։ 
2022 թվականի փետրվարի 8-ին ՀՀ Երևան քաղաքի ավագանու որոշմամբ նշանակվել է Երևանի քաղաքապետի տեղակալ։ 


== Պարգևներ ==
Աշխատանքային գործունեության ընթացքում արժանացել է պետական պարգևների. 

Հայաստանի Հանրապետության նախագահի հրամանագրով Գևորգ Սիմոնյանը պարգևատրվել է Մխիթար Հերացու մեդալով՝ Հայաստանի Հանրապետությունում կորոնավիրուսային համավարակի կանխարգելման, վերահսկման և բուժման աշխատանքների կազմակերպման և իրականացման գործում ներդրած ավանդի համար։
Գևորգ Սիմոնյանը պարգևատրվել է նաև Հայաստանի Հանրապետության վարչապետի հուշամեդալով` Հայաստանի Հանրապետությունում կորոնավիրուսային համավարակի կանխարգելման, վերահսկման և բուժման աշխատանքների կազմակերպման և համակարգման գործում ներդրած ավանդի համար։


== Ընտանիք ==
Ունի մեկ դուստր։ 


== Ծանոթագրություններ ==
Ֆուենտեմոլինոս

Ֆուենտեմոլինոս (իսպ.՝ Fuentemolinos), բնակավայր և համայնք Իսպանիայում՝ Գտնվում է Կաստիլիա և Լեոն ինքնավար համայնքի Բուրգոս պրովինցիայի Ռիբերա դել Դուերո շրջանում։ Բնակչությունը՝ 107 մարդ (2010 թվականի տվյալներով)։


== Բնակչություն ==


== Ծանոթագրություններ ==
Նամանևի

Նամանևի (վրաց.՝ ნამანევი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 1160 մետր բարձրության վրա։ Շրջկենտրոն Ամբրոլաուրից հեռու է 27 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 32 մարդ։


== Ծանոթագրություններ ==
Մարին Հինքլ

Մարին Հինքլ (անգլ.՝ Marin Hinkle, մարտի 23, 1966(1966-03-23), Դար-էս-Սալամ, Dar es Salaam Region, Տանզանիա), ամերիկացի դերասանուհի, որն առավել հայտնի է «Երկուս և կես մարդ» և «Նորից և կրկին» հեռուստասերիալներում խաղացած դերերով։


== Կյանք և կարիերա ==
Մարին Էլիզաբեթ Հինքլը ծնվել է Տանզանիայի Դար-էս-Սալամ քաղաքում։ Ավարտել է Պրովիդենսի Բրաունի համալսարանը, իսկ հետո՝ 1991 թվականին՝ «Նյու Յորքի համալսարան»ի արհեստի բաժինը։
Հինքլը 1994 թվականին ոչ մեծ դերով առաջնաելույթ է ունեցել «Էնջի» ֆիլմում, իսկ հետո նկարահանվել է «Ուրիշ աշխարհ» սերիալում։ Վերջին մի քանի տարիներին հիմնականում հայտնվել է անկախ ֆիլմերում և նկարահանվել է այնպիսի հեռուստասերիալներում, ինչպիսիք են՝ «Սփին-Սիթի» և «Շտապ օգնություն»։ Հինքլը ճանաչում է ձեռք բերել ABC ալիքի «Նորից և կրկին» դրամատիկական ֆիլմում խաղացած Ջուդի Բրուքսի՝ գլխավոր հերոսուհու քրոջ դերով, որտեղ նկարահանվել է 1999-2002 թվականներին։
2003 թվականին «Երկուս և կես մարդ» կատակերգական ֆիլմում ստացել է Ջոն Քրայերի կնոջ՝ Ջուդի Հարպերի դերը։ Նա առաջին մի քանի եթերաշրջաններում եղել է մշտական դերասան և պարբերաբար երևացել է նաև ավելի ուշ։ Սերիալի նկարահանումների ընդմիջումներին Մարին Հինքլը նկարահանվել «Նախկին սիրեկանը», «Կարանտին», «Մոլլի Հարթլի ուրվականները», «Պատկերացրեք որ» ֆիլմերում, ինչպես նաև հյուրի դերում՝ «Բժիշկ Հաուս», «Օրենք և կարգ։ Հատուկ ստորաբաժանում» և «Քույրեր ու եղբայրներ» սերիալներում։ 2012 թվականին Հինքլը ստացել է առաջին կարևոր դերը «Խաբեություն» դրամատիկական հեռուստասերիալում։


== Ֆիլմագրություն ==


== Ծանոթագրություններ ==
Ֆեոդոր Տոլբուխին

Տոլբուխին Ֆեոդոր Իվանովիչ (ռուս.՝ Фёдор Иванович Толбухин, հունիսի 4 (16), 1894, Q21334876?, Յարոսլավլի նահանգ, Ռուսական կայսրություն - հոկտեմբերի 17, 1949(1949-10-17), Մոսկվա, ԽՍՀՄ), խորհրդային զորավար, Խորհրդային Միության մարշալ (1944)։ Խորհրդային Միության հերոս (ետմահու, 7․5․1965)։ ԽՄԿԿ անդամ 1938 թվականից։ Մասնակցել է Առաջին համաշխարհային պատերազմին (1914–1918 թթ.)։ 1918 թ. կամավոր ծառայության է անցել կարմիր բանակում։ Քաղաքացիական պատերազմի ժամանակ եղել է Արևմտյան ռազմաճակատում դիվիզիայի շտաբի պետի օգնական, ապա՝ պետ, բանակի շտաբի օպերատիվ վարչության պետ։ Ավարտել է շտաբային ծառայության դպրոցը (1919), բարձրագույն հրամկազմի կատարելագործման դասընթացներ (1927 և 1930 թթ.), Մ․ Ֆրունզեի անվան ռազմական ակադեմիան (1934)։ Եղել է դիվիզիայի, կորպուսի շտաբի պետ, դիվիզիայի հրամանատար, 1938 թվականից Անդրկովկասյան ռազմական օկրուգի շտաբի պետ։
Հայրենական մեծ պատերազմի (1941–1945 թթ.) ժամանակ Անդրկովկասյան, Կովկասյան, ապա Ղրիմի ռազմաճակատների շտաբի պետ էր (1941–1942 թթ.), 1942 թ. մայիս–հուլիսին՝ Ստալինգրադյան ռազմական օկրուգի զորքերի հրամանատարի տեղակալ, 57-րդ և 68-րդ բանակների հրամանատար Ստալինգրադյան և Հյուսիս-Արևմտյան ռազմաճակատներում (1942, հուլիս – 1943, մարտ)։ 1943 թվականի մարտից եղել է Հարավային 1943 թ. հոկտեմբերից՝ 4-րդ Ուկրաինայի, 1944 թ. մայիսից՝ 3-րդ Ուկրաինական ռազմաճակատների զորքերի հրամանատար։ Նրա գլխավորած զորքերը մասնակցել են Ուկրաինայի և Ղրիմի ազատագրմանը, Ցասսի–Քիշնեյան օպերացիային, Ռումինիայի, Բուլղարիայի, Հարավսլավիայի, Հունգարիայի և Ավստրիայի ազատագրմանը։
1945 թ. հուլիսից եղել է զորքերի Հարավային խմբավորման, 1947 թ. հունվարից՝ Անդրկովկասյան ռազմական օկրուգի զորքերի հրամանատար։ ՍՍՀՄ II գումարման Գերագույն սովետի դեպուտատ։ 1979 թ. (ետմահու) նրան շնորհվել է Բուլղարիայի Հանրապետության հերոսի կոչում։ Պարգևատրվել է Լենինի 2, «Հաղթանակ»-ի, Կարմիր դրոշի 3, Սուվորովի I աստիճանի 2, Կուտուզովի I աստիճանի, Կարմիր աստղի շքանշաններով, ինչպես նաև արտասահմանյան շքանշաններով ու մեդալներով։
Թաղված է Մոսկվայում, Կարմիր հրապարակում, Կրեմլի պատի մոտ։ Մոսկվայում կանգնեցված է նրա հուշարձանը։ Նրա անունով քաղաք կա ԲԺՀ–ում։


== Ծանոթագրություններ ==
Մյագկոխոդ

Մյագկոխոդ (ուկրաիներեն՝ Мякохід), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1832 թվականին։
2001 թվականի տվյալներով Մյագկոխոդ գյուղում բնակվում էր 1 373 մարդ։ Բնակավայրը զբաղեցնում է 52,9 կմ² տարածք։ Բնակչության խտությունը կազմում էր 25,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
710

710 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 710 թվականն է, 
VIII դարի 10-րդ տարին։


== Դեպքեր ==


== Ծնունդներ ==


== Մահեր ==
Ջուլիետ Աուադ

Ջուլիետ Նիկողոս Յագուբ Հակոբյան ծանոթ իբր Ջուլիետ Աուադ (արաբերեն جولييت عوّاد, անգլերեն Juliette Awaad), հորդանանցի հայազգի դերասանուհի և ռեժիսոր։ Մասնակցել է տասնյակ հորդանանյան հեռուստատեսիլի կայանի արաբերեն դրամատիկ ժանրի դերերում ինչպես և թատերգություններում։ Թատրոնի ռեժիսոր է եղել "Ոսկեղեն անտառ" գործի (արաբերեն الغابة الذهبية)։ Նշանավոր է իր համա-արաբական և Պաղեստինյան ժողովրդի իրավունքների ջատագով կեցվածքներով։ Ամուսնացել է հորդանանցի նշանավոր դերասան Ջամիլ Աուադի հետ։


== Ծանոթագրություններ ==
Հանդիպում Ջուլիետ Աուադի հետ(չաշխատող հղում)
Միքայել (այլ կիրառումներ)

Միքայել, կարող է վերաբերել՝

Միքայել - հրեական ծագումով հայկական արական անուն
Միքայել - հայ բժիշկ
Կոնստանս I (Անտիոքի դքսուհի)

Կոնստանս (ֆր.՝ Constance, 1078, Ռեյմս - սեպտեմբերի 14, 1126), ֆրանսուհի արքայադուստր, Ֆիլիպ I արքայի դուստրը, Շամպայնի առաջին կոմսուհին (մոտ. 1094-1104) և Անտիոքի դքսության առաջին դքսուհին (1106-1111): Եղել է Կալաբրիի և Ապուլիի ժամանակավոր կառավարիչ 1111-1120 թվականներին։


== Կենսագրություն ==


=== Վաղ տարիներ ===
Ծնվել է 1078 թվականին, եղել է Ֆիլիպ I արքայի և իր առաջին կնոջ՝ Բերտա Հոլանդացու դուստրը։ Նրա ծնողների ամուսնալուծությունը սերտ կապ է ունեցել պապական արգելքների հետ, որոնք պարտադրվում էին ամբողջ Ֆրանսիայում։ Կոնստանի երիտասարդական տարիքի հետ կապված տեղեկություններ չկան, նրա մասին առաջին հիշատակումը տեղի է ունեցել իր առաջին ամուսնության ժամանակ։


=== Առաջին ամուսնություն ===
Մոտավորապես 1094 թվականին Կոնստանսը ամուսնանում է Հուգո I-ի հետ, ով եղել է Շամպայնի կոմս։ Այդ ամուսնության նպատակն էր գրավել ֆրանսիական թագավորներին, ովքեր գալիս էին Բլուա դինաստիայից, սակայն նրանք այդ նպատակին չհասան, ընդ որում Հուգոյի և Կոնստանսի միակ զավակ Մանասիան, մահացավ, 1102 թվականին, երբ նա դեռ մանուկ էր։
1104 թվականի դեկտեմբերի 25-ին Հուգոն և Կոնստանսը Սուասոնում ամուսնալուծվում են, Իվ Շարտրսկիի պնդմամբ, նա կարծում էր, որ նրանք արյունակիցներ են։


=== Երկրորդ ամուսնություն ===

1106 թվականի գարնանը Շարտրում ստորագրվում է Կոնստանսի և Բոհեմունդ I-ի, ով եղել է Տարանտոյի և Անտիոքի դուքս, ով նաև այդ ժամանակներում փորձել է դաշնակից գտնել, որպեսզի կռվի Բյուզանդիայի դեմ և նախքան ամուսնանալը հյուրընկալել է ֆրանսիական արքունիքում։ Այդ միությունը էլ ավելի ամրապնդեց Բոհեմունդի ազդեցությունը և նա խուճապ է տարածում իր Արևմտյան հակարակորդի շարքերում մտավախություն ունեին, որ չէին հասցնի կազմավորվել մինչև Ֆրանսիացինների դեմ պատերազմին։ Հենց այդ ժամանակներում էլ Ֆիլիպ I-ի մյուս դուստր Սեսիլյան, ամուսնանում է Բոհեմունդի եղբորորդու Տանկրեդի հետ։
Շուտով դրանից հետո Բոհեմունդը նավարկեց դեպի Բալկաններ, որպեսզի վերսկսի Ալեքսեյ I-ի հետ պատերազմը, իսկ Կոնստանսը ժամանում է Ապուլիա, որտեղ էլ ծնվում է իր որդին՝ Բոհեմունդը, ով դառնում է Անտիոքի և Տարենտսկի դքսության ժառանգորդը։ Բոհեմունդը վերադառնում է Իտալիա, բյուզանդացինների պատերազմում պարտությունից հետո, հոգնած ու ջարդված և 1111 թվականին էլ կնքում է իր մահկանացուն, թաղված է Կանոսա դի Պուլյա քաղաքում։
Կոնստանսը մահացել է 1125 թվականի սեպտեմբերի 14-ին, որից հետո նրա որդի Բոհեմունդ II-ը մեկնում է Արևելք, որպեսզի վայելի իր Անտիոքի ունեցվածքը։


=== Ամուսիններ և երեխաններ ===
Առաջին ամուսին։ Հուգո I, առաջին ամուսնուց ունեցած երեխան. Մանասիա (†1102)։
Երկրորդ ամուսին։ Բոհեմունդ I, երկրորդ ամուսնուց ունեցած երեխան. Բոհեմունդ։


== Ընտանիք ==


== Ծանոթագրություններ ==
Աստերոիդների ցանկ (152301-152400)

Աստերոիդների ցանկ (152201-152300)  • Աստերոիդների ցանկ  • Աստերոիդների ցանկ (152401-152500)
 Աստերոիդների ցանկ (152201-152300)  • Աստերոիդների ցանկ  • Աստերոիդների ցանկ (152401-152500)
Կարճամատ ճուռակ

Կարճամատ ճուռակ (տարբերակներ՝ չինական ճուռակ կամ չինական ճնճղաբազե) (լատ.՝ Accipiter soloensis) ճուռակների ընտանիքի (Accipitridae) չվող գիշատիչ թռչուն։


== Բնութագիր ==

Կարճամատ ճուռակի մարմնի ընդհանուր երկարությունը 30-36 սմ է, ընդ որում էգերը արուներից մեծ են։ Այն շատ նման է փոքրիկ ճնճղաբազեի արուին, բայց տարեց թռչունի մոտ մարմնի ստորին մասում գտնվող լայնակի օղակները գործնականում բացակայում է, մատները համեմատաբար կարճ են։ Տարեց թռչունները առանձնանում են թևերի հստակ տեսանելի սև վերջավորություններով։ Արու թռչունի մարմնի վերևի մասը մոխրագույն է, ներքևը՝ սպիտակ, աչքի ծիածանաթաղանթը կարմիր է։ Էգ թռչունի թևերի տակ շիկակարմիր կրծքավանդակն է, իսկ աչքերը դեղին են։ Երիտասարդ թռչունները ունենում են մոխրագույն գլուխ, մարմնի ստորին մասը շագանակագույն է և աչքերը դեղին են, ինչպես էգ թռչունների մոտ։ Մարմնի վերին մակերեսը շերտավոր է, իսկ ազդրի վրա առկա են լայնակի շերտեր։ Թևերի սև վերջավորությունները այնքան էլ նկատելի չեն։


== Տարածվածություն ==
Կարճամատ ճուռակի բնադրման արեալը տարածվում է Չինաստանի արևելյան մասում, որը ձգվում է արևմուտքից մինչև Սիչուան, իսկ հարավում մինչև Գուանսի, Գուանդուն և Թայվան։ Հյուսիսում, տարածման արեալի մեկուսացված մասը ընդգրկում է Չինաստանի սահմանամերձ շրջանները, Կորեական թերակղզին և Ռուսաստանի Պրիմորսկի շրջանի ծայր հարավը։


=== Ձմռանը ===
Այս թռչունները ձմեռում են Ինդոնեզիայում և Ֆիլիպիններում, չվում են Հարավարևմտյան Ասիայի մեծ մասը։


== Սնունդ ==
Կարճամատ ճուռակը հիմնականում սնվում է գորտերով, բայց կարող է նաև որսալ և բռնել մողեսներ։ Այն բնադրում է անտառներում, սովորաբար անտառեզրերին։ Այս թռչունների պոպուլյացիոն քանակը գնահատվում է 10,000-ից 100,000 տեսակ։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Կարճամատ ճուռակի ձայնը
Ռուսաստանի ողնաշարավոր կենդանիներ։ Կարճամատ ճուռակ Archived 2021-04-13 at the Wayback Machine.
«Տաքսոնոմիա և տարածվածություն»։ Hawks and Eagles (Accipitridae) (անգլերեն)։ IBC.Lynxeds.com։ Արխիվացված է օրիգինալից 2011-05-26-ին։ Վերցված է 2011-07-12
Ճիլուրտի

Ճիլուրտի (վրաց.՝ ჭილურტი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 920 մետր բարձրության վրա։ Շրջկենտրոն Դուշեթից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 213 մարդ։


== Ծանոթագրություններ ==
Քամրան Ալիև

Քամրան Բայրամ օկլի Ալիև (ադրբ.՝ Kamran Bayram oğlu Əliyev, նոյեմբերի 18, 1965(1965-11-18), Բալական, Ադրբեջանական ԽՍՀ, ԽՍՀՄ), Ադրբեջանի Հանրապետության գլխավոր դատախազ (2020), Իրավաբանական գիտությունների թեկնածու։


== Կենսագրություն ==
Քամրան  Ալիևը ծնվել է 1965 թվականի նոյեմբերի 18-ին Բալականի շրջանում։ 1987 թվականին ավարտել է Ռուսաստանի Իրկուտսկի պետական ​​համալսարանի Իրավագիտության ֆակուլտետը։ 
Ինստիտուտն ավարտելուց հետո նշանակվել է Ռուսաստանի Դաշնության Չիտա տրանսպորտի դատախազության քննիչ։ Հետագայում նա աշխատել է որպես ավագ քննիչ նույն դատախազությունում և Տրանսբայկալիայի տրանսպորտի դատախազությունում։ 
1990 թվականին ընդունվել է նախկին ԽՍՀՄ գլխավոր դատախազության գիտահետազոտական ​​ինստիտուտի ասպիրանտուրան։ 1993 թվականին ավարտելով ասպիրանտուրան`աշխատել է նույն հաստատությունում որպես գիտաշխատող։ 1993 թվականին նույն ինստիտուտում պաշտպանել է դիսերտացիան և ստացել իրավաբանական գիտությունների թեկնածուի գիտական ​​աստիճան։ 
Հետագայում նա աշխատել է ԱՀ դատախազությունում ՝ որպես կադրերի վարչության դատախազ, գիտության և ուսումնական կենտրոնի պետ և Գլխավոր դատախազության քննչական վարչություններում ՝ որպես քննիչ և ավագ քննիչ, գլխավոր դատախազի օգնական և ավագ օգնական։
2007 թվականին նա աշխատել է Ադրբեջանի Հանրապետության Գլխավոր դատախազին կից կոռուպցիայի դեմ պայքարի վարչության պետ։ Ադրբեջանի Հանրապետության Նախագահի 2014 թվականի օգոստոսի 5-ի հրամանով նա նշանակվել է ԱՀ գլխավոր դատախազի տեղակալ։ 
Նա Ադրբեջանի Հանրապետության Նախագահի 2008 թվականի սեպտեմբերի 27-ի հրամանով պարգևատրվել է «Ադրբեջանի դրոշ» շքանշանով։
Ադրբեջանի Հանրապետության Նախագահի 2020 թվականի մայիսի 1-ի հրամանով նա նշանակվել է ԱՀ գլխավոր դատախազ։ 


== Ծանոթագրություններ ==
Ղաթրլու Ներքին

Ղաթրլու Ներքին, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Պոզու Ալեգրիի գավառ

Պոզու Ալեգրիի գավառ (պորտ.՝ Microrregião de Pouso Alegre) գավառ Բրազիլիայում, մտնում է Մինաս Ժերայսի նահանգի մեջ։ Մտնում է Կամպու դաս Վերտենտիս մարզի մեջ։ Բնակչությունը կազմում է 320 419 մարդ 2006 թվականի տվյալով։ Զբաղեցված տարածքը 4917,317  կմ²։ Բնակչության խտությունը 65,2  մարդ/կմ²։


== Վիճակագրություն ==
Համախառն ներքին արտադրանքը կազմել է 2 353 797 083,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 818,81 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,788։


== Գավառի կազմ ==
Գավառի կազմի մեջ են մտնում հետևյալ համայնքները.

Կոնգոնյալ
Էստիվա
Սոսնովոբորսկի շրջան

Սոսնովոբորսկի շրջան (ռուս.՝ Сосновоборский район), մունիցիպալ շրջան Ռուսաստանի Դաշնության Պենզայի մարզում։
Ստեղծվել է 1928 թվականին։ Վարչական կենտրոնը՝ Սոսնովոբորսկ։


== Աշխարհագրություն ==
Շրջանի տարածքի մակերեսը կազմում է 1567 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17242 մարդ։ Բնակչության խտությունը կազմում էր 11 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կալովետո

Կալովետո (իտալերեն՝ Caloveto), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1431 մարդ, բնակչության խտությունը կազմում է 60 մարդ/կմ²։ Զբաղեցնում է 24 կմ² մակերես տարածք։ Փոստային ինդեքսն է՝ 87060։ Հեռախոսային կոդը՝ (+39) 0983։
Կոմունայի հովանավորն է Սուրբ Հովհաննես Կալիվիտան։ Տոնը նշվում է հունվարի 17-ին և հուլիսի 16-ին։


== Ծանոթագրություններ ==
Տրունաևո (գյուղ, Դուխովշչինսկի շրջան)

Տրունաևո (ռուս.՝ Трунаево), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
CodinGame

CodinGame, տեխնոլոգիական ընկերություն, որը հիմնել է առցանց պլատֆորm ծրագրավորողների համար, որը թույլ է տալիս նրանց խաղալ ծրագրավորման թեմատիկայով խաղեր, կայքում կարելի է սովորել 25 հասանելի լեզուներից ցանկացածը, ինչպես նաև մասնակիցները կարող են մասնակցել բազմաօգտատեր մրցույթների արհեստական ինտելեկտի դեմ։
CodinGame-ը ծրագրավորողներին հնարավորություն է տալիս նկատվել այլ ընկերությունների կողմից ըստ մրցույթներին մասնակցած իրենց արդյունքների։


== Գործունեություն ==
CodinGame-ի մոդելը հովանավորվել է այլ ընկերությունների կողմից, ովքեր ցանկանում են ունենալ խելացի աշխատակիցներ։ CodinGame-ը այդ ընկերություններին թույլ է տալիս ընտրել ծրագրավորողներ ամեն 3 ամիսը մեկ կազմակերպվող մրցությների ընթացքում կամ հատուկ հաքաթոնների ժամանակ։ Ընկերությունը իր գործունեությունը սկսել է 2013 և 2015 թվականներին կատարված դրամահավքներից հետո։
CodinGame for Work-ը վաճառում է պատրաստի թեստեր ընկերությունների համար, ովքեր ցանկանում են ստուգել իրենց ծրագրավորողներին։
Կայքում հասանելի են հետևյալ ծրագրավորման լեզուների մասին առաջադրանքներ և նյութեր՝ C, C++, C#, Bash, Clojure, Dart, F#, Go, Groovy, Java, JavaScript, Haskell, Kotlin, Lua, Objective-C, OCaml, Pascal, Perl, PHP, Python (v3), Ruby, Rust, Scala, Swift և Visual Basic .NET։


== Արտաքին հղղումներ ==
http://codingame.com/ CodinGame. պաշտոնական կայք


== Տես նաև ==
HackerRank


== Ծանոթագրություններ ==
Գորոդոկ (գյուղ, Գագարինսկի շրջան)

Անվան այլ կիրառումների համար տե՛ս՝ ԳորոդոկԳորոդոկ (ռուս.՝ Городок), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուկրաինկա (գյուղ, Կրիվոգրադի շրջան)

Անվան այլ կիրառումների համար տե՛ս՝ ՈւկրաինկաՈւկրաինկա (ուկրաիներեն՝ Українка), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Ուկրաինկա գյուղում բնակվում էր 465 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռաֆիկ Մեժլումյան

Անվան այլ կիրառումների համար տե՛ս՝ Մեժլումյան (այլ կիրառումներ)Ռաֆիկ Արտաշեսի Մեժլումյան ( նոյեմբերի 12 (25), 1914, Արագյուղ), հայ խորհրդային մեխանիկ։ Ֆիզմաթ գիտությունների դոկտոր (1954), պրոֆեսոր (1967)։ ԽՄԿԿ անդամ 1945 թվականից։
Ավարտել է Ն․ Ժուկովսկու անվան ռազմաօդային ակադեմիան (1941)։ 1941-1963 թվականներին ծառայել է խորհրդային բանակում։ 1964 թվականից դասախոսել է քաղաքացիական ավիացիայի պետական ԳՀԻ-ում (Մոսկվա)։ 
Աշխատանքները վերաբերում են աերոդինամիկայի, թռիչքի դինամիկայի, թռչող սարքերի կառավարման, պլաստիկության տեսության, թռիչքի անվտանգության հարցերին։
Ջերաչե

Ջերաչե (իտալերեն՝ Gerace), քաղաք Իտալիայում՝ Կալաբրիա մարզի Ռեջիո Կալաբրիա գավառում։
Բնակչության թվաքանակը 2014 թվականի տվյալներով եղել է 2.690, բնակչության խտությունը կազմել է 107 մարդ/կմ²։ Զբաղեցնում է 28 կմ² տարածք։ Փոստային ինդեքսն է՝ 89040։ Հեռախոսային կոդը՝ 0964։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Պետական մուլքադարական գյուղացիներ

Պետական մուլքադարական գյուղացիներ, 1828 թվականից հետո Արևելյան Հայաստանում առաջացած գյուղացիների խումբ։
Արևելյան Հայաստանը Ցարական Ռուսաստանին միացվելուց հետո, Պարսկաստան փախած մուլքադարների հողային տիրույթները սեփականացնելով, ցարական արքունիքը շարունակում էր գյուղացիներից նախկին մուլքի դիմաց գանձումը։ 1870 թվականի մայիսի 14-ի կանոնադրությունը տարածվեց նաև պետական մուլքադարական գյուղացիների վրա։
1894 թվականի և 1903 թվականի կանոններով 1870 թվականի կանոնագրերում գրանցված հողաբաժինները մնացին նրանց մշտական օգտագործմանը՝ առանց դրանք ետ վերցնելու կամ տրոհելու իրավունքի։ 1901 թվականից, երբ Անդրկովկասում ծխահարկը փոխարինվեց հողահարկով, կառավարությունը սաստկացրեց նրանց շահագործումը՝ մուլքի հետ գանձելով նաև բահրա։
1912 թվականի դեկտեմբերի 20-ի օրենքով պետական մուլքադարական գյուղացիներին թույլատրվեց փրկագնել 1870 թվականի կանոնագրերում նշված հողատարածությունները (հետագայում ձեռք բերված պետական հողերի հարցը պետք է լուծվեր հատուկ օրենքով)։
1888 թվականին պետական մուլքադարական գյուղացիներ կային Երևանի նահանգի 88 գյուղերում (Երևանի գավառում՝ 24, Էջմիածնի գավառում՝ 16, Սուրմալուի գավառում՝ 19, Շարուր–Դարալագյազի գավառում՝ 6, Նախիջևանի գավառում՝ 23։ Կարսի մարզում և Լոռիում չկային այդպիսի գյուղեր)։


== Տես նաև ==
Երևանի նահանգի հայաբնակ բնակավայրեր


== Գրականություն ==
Есаян А․ М․, Мулькадарское право в Армении, Е․, 1948
Петрушевский И․ П․, Очерки по истории феодальных отношений в Азербайджане и Армении в XVI–начале XIX вв․, Л., 1949
Папазян А․ Д․, Аграрные отношения в Восточной Армении в XVI–XVII веках, Е․, 1972․


== Ծանոթագրություններ ==
Քահանայի առու

Քահանայի առու, Քեշիշ արխի, Քեշի արղ, առու (ջրանցք) Զանգեզուրում, Որոտան գետի ավազանում, Գորիս քաղաքից 4 կմ հյուսիս-արևմուտք։ Բռուն գյուղից հարավ։ Հոսում է մինչև Տաթևի վանք։ Կառուցվել է 10-րդ դարում։


== Ավանդություն ==
Տաթևի վանքը կառուցում է մի անվանի վարպետ։ Մի կրոնավոր էլ որոշում է վանքի համար ջուր բերել։ Նրանք գրազ են գալիս, թե ով ավելի շուտ կավարտի։ Առուն փորելիս վարդապետը հանդիպում է մի հսկայական քարի, որն անհնար է լինում տեղից շարժել։ Աղոթում է և քարը կտոր-կտոր է լինում։ Տղան զարմանում է հոր չար աչքի վրա, և կրոնավորի մի աչքը կուրանում է։ Շարունակում են աշխատանքը, բայց այս անգամ էլ կանգ են առնում մի մեծ վիհի առաջ։ Ի՞նչ անել։ Իսկ վարպետն արդեն հասնում է աշխատանքի ավարտին։ Կրոնավորը որոշում է խաբել նրան։ Վիհի հակառակ կողմից կախ է տալիս մի մեծ սպիտակ սավան, որը քամու տակ ծածանվում է ալիքաձև և հեռվից թափվող ջրի պատրանք է ստեղծում։ Վարպետը դնում է գմբեթի վերջին քարը. վեր նայելով հանկարծ նկատում է հեռվում երևացող սպիտակ ալիքները և կարծում է, թե գրազը տանուլ է տվել։ Իրեն ցած է նետում գմբեթից և ջարդ ու փշուր լինում։ Վարպետին թաղում են վանքի մոտ։
Մինչև այսօր էլ ցույց են տալիս նրա գերեզմանը։ Խաբեբա կրոնավորի անունով առուն կոչվում է Քահանայի առու՝ Քեշիշ արղ։


== Ծանոթագրություններ ==
Դանակ (հանդ)

Անվան այլ կիրառումների համար տե՛ս՝ Դանակ (այլ կիրառումներ)Դանակ, հանդ Հայաստանի Տավուշի լեռնահամակարգում, Խնձորուտ գետի ձախափնյակում, Արծվաբերդ գյուղից 9,5 կմ հարավ-արևմուտք։


== Տես նաև ==
Տավուշի մարզ


== Գրականություն ==
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։
Սիմոն Պրու-Սենեկալ

Սիմոն Պրու-Սենեկալ (ֆր.՝ Simon Proulx-Sénécal, դեկտեմբերի 6, 1991(1991-12-06), ԼաՍալ, Մոնրեալ, Քվեբեկ, Կանադա), կանադացի գեղասահորդ, որը զուգընկեր Թինա Կարապետյանի հետ ներկայացնում է Հայաստանը։ Նրանք Զագրեբի 2015 Golden Spin մրցաշարի բրոնզե մեդալակիրներ են և ազատ ծրագրով հանդես են եկել Եվրոպայի երկու առաջնություններում (2016, 2017)։ 2021 թվականի սեպտեմբերի 25-ին Գերմանիայի Օբերստդորֆ քաղաքում կայացած Nebelhorn Trophy մրցաշարում Սիմոն Պրու-Սենեկալը և նրա զուգընկեր Թինա Կարապետյանը իրավունք ստացան մասնակցելու 2022 թվականի ձմեռային օլիմպիական խաղերին (Պեկին, Չինաստան), որտեղ զբաղեցրին 18-րդ հորիզոնականը։


== Անձնական կյանք ==
Սիմոն Պրու-Սենեկալը ծնվել է 1991 թվականի դեկտեմբերի 6-ին ԼաՍալում, Քվեբեկ, Կանադա։


== Կարիերա ==


=== Վաղ տարիներ ===
Պրու-Սենեկալը յոթ տարեկանում տափօղակով հոկեյից տեղափոխվել է գեղասահք և տասներկու տարեկանում միավորվել է իր առաջին զուգընկերոջ՝ Ջոզիան Շոլետի հետ։ Նրանք զբաղեցրել են 11-րդ տեղը և՛ 2011, և՛ 2012 Կանադայի պատանիների առաջնություններում։ Սենեկալը և Քրիստինա Պենկովը 2013 թվականի Կանադայի պատանիների առաջնությունում 15-րդն էին։ Հաջորդ երկու մրցաշրջանում նրա զուգընկերն է եղել Մելիսանդ Դյուման՝ արդեն մեծահասակների տարիքային խմբում։ Նրանք զբաղեցրել են 11-րդ տեղը 2014 թվականի Կանադայի առաջնությունում և 12-րդը՝ 2015 թվականին։ 


=== Կարապետյան/Պրու-Սենեկալ պարային զույգ ===
2015 թվականի մայիսին Պրու-Սենեկալը միավորվեց Թինա Կարապետյանի հետ, և նրանք սկսեցին ներկայացնել Հայաստանը։ 
Միջազգային ասպարեզում առաջին ելույթի ժամանակ 2015-16 ISU Challenger Series (CS) միջոցառման 2015 Ice Challenge-ում նրանք զբաղեցրին վեցերորդ տեղը։ Այդ մրցաշարը տեղի էր ունեցել հոկտեմբերին Ավստրիայի Գրաց քաղաքում։ Դեկտեմբերին նրանք նվաճեցին CS-ի իրենց առաջին մեդալը՝ բրոնզը, 2015 թվականի Զագրեբի Golden Spin-ում։
2016 թվականի հունվարին Կարապետյան/Պրու-Սենեկալը մեկն էր այն քսան զույգերից, որոնք որակավորվեցին Սլովակիայի Բրատիսլավա քաղաքում կայացած Եվրոպայի առաջնության եզրափակիչ փուլին՝ կարճ ծրագրում զբաղեցնելով 20-րդ տեղը։ Ազատ ծրագրում 18-րդ տեղը գրավելուց հետո ընդհանուր հաշվարկում նրանք զբաղեցրին 18-րդ տեղը։
2022 թվականի ձմեռային օլիմպիական խաղերի (Պեկին, Չինաստան) կարճ ծրագրում նրանք 19-րդն էին՝ 65,87 միավոր արդյունքով, իսկ ազատ ծրագրում՝ 101,16 միավորով 16-րդը։ Ընդհանուր հաշվարկում նրանք զբաղեցրին 18-րդ հորիզոնականը։


== Ծանոթագրություններ ==


== Արտաքին հղումներ ==
http://icedancearmenia.com/ Սիմոն Պրու-Սենեկալ. պաշտոնական կայք
Սուսաննա Հարությունյան

Սուսաննա Հարությունյան (փետրվարի 15, 1963(1963-02-15), Կարճաղբյուր, Բասարգեչարի շրջան, Հայկական ԽՍՀ, ԽՍՀՄ), հայ արձակագիր։


== Կենսագրություն ==
Ավարտել է Երևանի թիվ 159 դպրոցը, ապա՝ Երևանի Խ. Աբովյանի անվան մանկավարժական ինստիտուտի բանասիրական ֆակուլտետը։ Առաջին՝ «Երբ ես հեքիաթ էի» պատմվածքը տպագրվել է 1974 թվականին «Պիոներ կանչ» թերթում։ Դպրոցական տարիներին հաճախել է«Շավիղ» մանկապատանեկան գրական խմբակը։ Նրա «Լուրեր կյանքից» և «Խոսքը աշնան մասին է» ժողովածուներն արժանացել են գրական մրցանակների։ 2010 թվականին «Քարտեզ առանց ցամաքի և ջրերի» վիպակը՝ Համաշխարհային կոնգրեսի, Ռուսահայերի միության, Հայաստանի գրողների միության՝ «Հայը 21-րդ դարասկզբին» մրցանակին։ Սուսաննա Հարությունյանի ստեղծագործությունները թարգմանվել են անգլերեն, ռուսերեն, ֆրանսերեն, գերմաներեն, իսպաներեն, պարսկերեն, հունարեն, ռումիներեն, ադրբեջաներեն, վրացերեն, արաբերեն, հունարեն, ղազախերեն և այլ լեզուներով։ Տպագրվել են «Դռուժբա Նարոդով», «Լիտերատուրնայա Գազետա», «Զվեզդա», «Յուժնիյ Կավկազ» և այլ օտարալեզու հանդեսներում։ «Ներդաշնակությունը» պիեսը թարգմանվել է պարսկերեն, բեմադրվել Իրանի Իսլամական Հանրապետությունում։
2012 թ․ «Էդիտ Պրինտ» հրատարակչության հետ հիմնել է արձակագիրների «Կայրան» ակումբը և համանուն գրական հանդեսը, որի խմբագիրն է։ 2015 թ․ «Կայրան» գրական ակումբը, «Էդիթ Պրինտ» հրատարակչությունը և «Անդին» հանդեսը հիմնել և անցկացնում են դպրոցահասակ երեխաների «Հասկեր» գրական ստեղծագործությունների ամենամյա մրցույթը, հրատարակում  «Հասկեր» ժողովածուն։


== Երկեր ==
Հավերժությունը - Երևան, 1996 թ.
Դարավերջի երկուշաբթին, Երևան, 2002 թ.
Լուրեր կյանքից, Երևան, 2006 թ.
Ժառանգաբար փոխանցվող գարուն, Երևան, 2007 թ.
Խոսքը աշնան մասին է, Երևան, 2009 թ.
Քարտեզ առանց ցամաքի և ջրերի, Երևան, 2010 թ.
Խմբանկար մեռյալներով և անմահներով, Երևան, 2013թ․
«Ագռավները Նոյից առաջ» (ժողովածու), Երևան, 2015թ․
«Անհաշտ վեպեր» (ժողովածու), Երևան, 2018թ.
«Երկրորդ կիրակին ներառյալ» (ժողովածու), Երևան, 2018թ.


== Մրցանակներ և պարգևներ ==
«Հրանտ և Մանուշակ Սիմոնյաններ» գրական հիմնադրամի մրցանակ «Լուրեր կյանքից» ժողովածուի համար,  2006 թ․
Հայաստանի գրողների միության Դերենիկ դեմիրճյանի անվան մրցանակ «Խոսքը աշնան մասին է»ժողովածուի համար, 2008 թ․
Հայաստանի գրողների միության Դերենիկ Դեմիրճյանի անվան մրցանակ «Ագռավները Նոյից առաջ» ժողովածուի համար, 2016
Հայաստանի նախագահի 2015 թվականի մրցանակ «Ագռավները Նոյից առաջ» գրքի համար, 2016
Պարգևատրվել է Հայաստանի մշակույթի նախարարության «Գրիգոր Նարեկացի» Հուշամեդալով, 2014 թ․


== Ծանոթագրություններ ==
Խորհրդա-եմենյան հարաբերություններ

Խորհրդա-եմենյան հարաբերություններ, պատմական դիվանագիտական հարաբերությունները Խորհրդային Սոցիալիստական Հանրապետությունների Միության (ԽՍՀՄ) և Եմենի Արաբական Հանրապետության (ԵԱՀ) միջև։
Դիվանագիտական  հարաբերությունները հաստատվել են 1928 թվականի նոյեմբերին, «բարեկամության և առևտրի» պայմանագրի (1939 թվականին երկարաձգվել է 10 տարով) կնքամբ։ 1955 թվականի բարեկամության պայմանագիրը վերականգնեց 1928 թվականի պայմանագիրը։ 1956 թվականի տնտեսական համագործակցության համաձայնագիրը նախատեսում էր օգնություն ցույց տալ Եմենում կառուցվող մի շարք օբյեկտների շինարարությանն ու ազգային կադրերի պատրաստմանը։ Հակամիապետական հեղափոխությունից և ԵԱՀ-ի հռչակումից 1962 թվականից հետո ստորագրվել է «բարեկամության» պայմանագիր և «տնտեսական ու տեխնիկական համագործակցության» համաձայնագիր (1964)։
Կաղապար:Եմեն-անավարտ
Հակակրանք

Հակակրանք (հին հունարեն՝ ἀντιπάθεια, ἀντι-` «հակառակ» և πάθος՝ «կիրք» բառերից), անբարյացակամության, անբարեհաճության կամ զզվանքի զգացմունք։ Տհաճության էմոցիոնալ վերաբերմունք ինչ-որ մեկի կամ ինչ-որ բանի նկատմամաբ։ Հակադիր է համակրանքին։ Հակակրանքը, ինչպես և համակրանքը, մեծ մասամբ ենթագիտակցության որոշմամբ պայմանավորված անգիտակցական զգացմունք է, բայց այն կարող է առաջանալ նաև գիտակցաբար․ այն մարդկանց, կենդանիների կամ երևույթների նկատմամբ բարոյական գնահատման արդյունքում, որոնք պարսավում են տվյալ հասարակության մեջ ընդունված հայացքների համակարգը։
Հակակրանքն իր աղբյուրով պատկերացում ունի հակակրանքի առարկայի վնասարարության, վտանգավորության և այլանդակության մասին՝ ձեռք են բերված անձնական, ժառանգական փորձով կամ էլ դաստիարակությամբ։ Այս զգացմունքի հիմքում կարող է ընկած լինել անհատի նյարդային համակարգի հատուկ գրգռվածությունը (գերզգայունություն)։
Մարդու կամ կենդանու ժառանգական կամ ձեռքբերովի հակակրանքը այս կամ այն առարկաների նկատմամբ հաճախ ունենում է բնազդային կամ ռեֆլեքսային բնույթ, և որոշ հեղինակների կարծիքով՝ կապված է անհատի, կենսաբանական տեսակի, խմբի կամ էթնոսի ինքնապահպանման խնդրի հետ։
Հոգեբանության և հասարակագիտության մեջ հակակրանքը, ինչպես և համակրանքը, միջանձնային և միջխմբային հարաբերությունների մոտիվացիոն կարգավորիչներից մեկն է։ Բարյացակամության և անբարյացակամության զգացմունքները կարող են լինել քիչ թե շատ անկախ կամ նույնիսկ փոխլրացնող, այսինքն՝ օրինաչափորեն համադրվել մեկ այլ մարդու հանդեպ էմոցիոնալ վերաբերմունքի մեջ (մեկ բևեռի արտահայտվածությունը հակադիրի միաժամանակյա  արտահայտվածությամբ)։


== Ծանոթագրություններ ==


== Արտաքին հղումներ ==
«Антипатия»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Л. Я. Гозман. «Психология эмоциональных отношений».
Ալեսիա Կարա

Ալեսիա Կարասիո, (իտալերեն՝ Alessia Caraccio, Բեմական անունն է Ալեսիա Կարա։ հուլիսի 11, 1996(1996-07-11), Միսիսոգա, Օնտարիո), կանադացի երգչուհի և երգահան է, որը համագործակցում է EP Entertainment-ի և Def Jam Recordings-ի հետ։ Նա թողարկեց իր ամենահայտնի երգը "HERE"՚: Իր դեբյուտային ալբոմի դեբյուտային երգն էր "Know-It-All", որը թողարկվեց 2015 թվականի նոյեմբերի 13-ին։ Երգը 5-րդ տեղը գրավեց Ամերիկայում և 20-րդ տեղը՝ Կանադայում։ Ալեսիայի հաջողությունից հետո նրա պրոդյուսերները որոշեցին երգերի քավերներ տեղադրել ՅուԹյուբում։


== Կենսագրություն ==
Ալեսիան ծնվել է Բրամթոնում, Օնտարիո, Կանադա։ Նա իտալացի էմիգրանտ է։ Նրա հայրը ծնվել է Կանադայում՝ իտալական ընտանիքում, իսկ մայրը իտալացի էմիգրանտ է։ Դեռևս մանկության տարիներին նա բանաստեղծություններ և երգեր էր գրում։ 10 տարեկանում սկսեց կիթառ նվագել, իսկ 13 տարեկանում բացեց իր ՅուԹյուբ բլոգը որտեղ սկսեց տեղադրել տարբեր երգերի քավերներ։


== Գործունեություն ==
Կարայի երգելաոճը և երգեր գրելու ոճը նմանեցվել է Լորդին, Ռիհաննային և Նորա Ջոնսին։ 2015 թվականին, 18 տարեկանում նա գործարկ կնքեց EP Entertainment-ի և Def Jam Recordings-ի հետ։
2015 թվականի ապրիլին Կարան ներկայացրեց իր առաջին դեբյուտային սինգլը, որի անունն էր "Here": Մարդիկ երգը նկարագրում էին այսպես "Երգ նրանց համար, ովքեր ատում են խնջույքները": Երգը նաև ճանաչվեց ապրիլյան լավագույն երգերից մեկը, Կանադայում։
Ալեսիան Juno Awards-ի ժամանակ ստացավ մրցանակ, 2016 թվականի մարտի 7-ին ներկայացրեց իր "Wild Things" երգի տեսահոլովակը։


== Սկավառակագրություն ==


=== EP-ներ ===


=== Սինգլներ ===


== Համերգային Տուրեր ==
Know-It-All Tour (2016)


== Մրցանակներ և նոմինացիաներ ==


== Ծանոթագրություններ ==
Եվգրաֆ Ֆեոդորով

Եվգրաֆ Ստեպանի Ֆեոդորով (ռուս.՝ Евграф Степанович Фёдоров, դեկտեմբերի 10 (22), 1853, Օրենբուրգ, Ռուսական կայսրություն - մայիսի 21, 1919(1919-05-21), Պետրոգրադ, Խորհրդային Ռուսաստան), ռուս պետրոգրաֆ, հանքաբան և երկրաբան, ժամանակակից կառուցվածքային բյուրեղագիտության հիմնադիրներից, Ռուսաստանի ԳԱ ակադեմիկոս (1919)։
Եվգրաֆ Ֆեոդորովը 1885 թվականից աշխատել է ԽՍՀՄ Երկրաբանական կոմիտեում։ 1885-1890 թվականներին ավարտել է մի շարք հետազոտություններ բյուրեղների համաչափության և կառուցվածքի վերաբերյալ, որոնք ամփոփվել են «Ֆիգուրների (ձևերի) կանոնավոր համակարգերի համաչափությունը» դասական աշխատության (1890) մեջ։ Ֆեոդորովը 1891 թվականին հայտնագործեց ունիվերսալ օպտիկական սեղան (ֆեոդորովյան սեղան), որը հնարավորություն ընձեռեց մանրադիտակի տակ դիտել բյուրեղը տարբեր ուղղություններով և չափել նրա օպտիկական հաստատունները։ Հետազոտման Ֆեդորովի մշակած այդ մեթոդը հայտնի է որպես Ֆեոդորովյան մեթոդ։
1944 թվականին ԽՍՀՄ ԳԱ սահմանել է Ե․ Ս․ Ֆեոդորովի անվան մրցանակ։


== Ծանոթագրություններ ==


== Գրականություն ==
Шафрановский И. И. Евграф Степанович Фёдоров. — М.; Л.։ Изд-во АН СССР, [Ленингр. отд-ние], 1963. — 284, [6] с


== Արտաքին հղումներ ==
պրոֆիլը ՌԴ գիտությունների ակադեմիայի կայքում
Ե. Ս. Ֆեոդորովի աշխատանքները «Научное наследие» էլեկտրոնային գրադարանում Archived 2011-11-30 at the Wayback Machine.
Փետրավոր օձ

Փետրավոր օձ (իսպ.՝ Serpiente Emplumada), մեզոամերիկյան դիցաբանությունում հանդիպող նշանավոր գերբնական էակ, կուռք կամ աստված։ Ացտեկյան, կուկուլկան, մայաների, կուկումաց, տոհիլյան, կիչե դիցաբանությունների մեջ նրան անվանում են Կեցալկոատլ։ Անվան կրկնակի սիմվոլիկան այլաբանական է՝ ըստ կուռքի երկակի բնույթի. որպես փետրավոր (թևավոր) օձ՝ այն կարող է թռչել ու հասնել երկինք, և որպես օձ ներկայացվում է նրա մարդկային բնույթը կամ կարողությունը՝ սողալ երկրի վրայի մյուս կենդանիների նման, մի դուալիզմ, որը շատ տարածված է մեզոամերիկյան դիցաբանության մեջ։
Փետրավոր օձի ամենավաղ ներկայացուցիչն ի հայտ է եկել օլմեկների մշակույթում (մոտ մ. թ. ա. 1400-400): Օլմեկյան մշակույթի փրկված նմուշներից է Լա Վենտայում գտնվող Հուշարձան 19-ը և Ջուկստլաուակա (Juxtlahuaca) քարանձավում փետրավոր բոժոժավոր օձի մի նկար, որը երբեմն փետուրներով փակում է մարմինը, երբեմն սերտ նմանություն ունի մարդկանց հետ։ Ենթադրվում է, որ օլմեկյան գերբնական էակները, ինչպիսիք են փետրավոր օձերը, հանդիսանում են մեզոամերիկյան դիցաբանության նախակարապետները, թեև փորձագետները վիճարկում են օլմեկների համար փետրավոր օձի կարևորությունը։
Տեոտիուականում կա «Փետրավոր օձի բուրգ» (150-200)։ Կառույցի վրա կան բազմաթիվ փետրավոր օձեր և՛ ամբողջ մարմնով, և՛ միայն գլխի հատվածով։
Տոլտեկների մայրաքաղաք (950–1150) Տուլա դե Ալնդեի շինություններն առանձնանում էին փետրավոր օձի ուրվագծով։
Ացտեկների փետուրներով օձը՝ Կեցալկոատլ աստվածը, հայտնի է մի քանի ացտեկական կոդեքսներից, ինչպիսին է Ֆլորենցիայի կոդեքսը, ինչպես նաև իսպանացի կոնկիստադորների կոդեքսները։ Կեցալկոատլը գիտելիք բերող, գրքեր հնարող աստված էր և կապված էր Վեներա մոլորակի հետ։
Մայաների համապատասխան կուռքը՝ Կուկուլկանը, հազվադեպ է եղել մայաների քաղաքակրության մեզոամերիկյան ժամանակաշրջանում։ «Պոպոլ Վուխ» (իսպ.՝ Popol Vuh) գիրք-էպոսում մայաների լեզվով՝ սուվերեն Կուկումացը տիեզերքը ստեղծողն է։
Փետրավոր օձի նմանատիպ հատկանիշներով մեզոամերիկյան դիցաբանության մեջ գոյություն են ունեցել մի քանի օձ-աստվածներ։


== Գրականություն ==
Bernal, I, Coe, M, et al., (1973)։ The Iconography of Middle American sculpture։ New York: The Metropolitan Museum of Art  (see index)


== Ծանոթագրություններ ==


== Աղբյուրներ ==
Վիկտոր Վեբսթեր

Վիկտոր Վեսբսթեր (անգլ.՝ Victor Webster, փետրվարի 7, 1973(1973-02-07), Կալգարի, Ալբերտա, Կանադա), կանադացի դերասան, որն առավել մեծ հայտնություն է ստացել «Իքս մուտանտներ», «Հմայվածները» և «Մելռոուզ-Փլեյս» հեռուստասերիալներում և «Կարիճների արքան» ֆիլմում կատարած դերերի շնորհիվ։


== Կենսագրություն ==
Ծնվել է 1973 թվականի փետրվարի 7-ին Կալգարիում՝ ոստիկան Ջեքի և Ռոզվիտա Վեբսթերների ընտանիքում։ Ունի իտալական, գերմանական, շոտլանդական և իսպանական արմատներ։
Դեռահաս տարիքում ծնողներին բավականաչափ խնդիրներ է պատճառել։ Իր տեղը գտնելու համար որոշել է ուսումնասիրել մարտարվեստներին և զբաղվել քինգբոքսինգով և ի վերջո դարձել է սև գոտու կրող։ Դպրոցում մասնակցել է մի շարք բեմականացումների։ Իսկ հետո աշխատել է որպես շուկայական միջնորդ։


== Կարիերա ==
Առաջին հանրային հայտնությունը լուսանկարի տեսքով եղել է 1998 թվականին «Cosmopolitan» ամսագրի «All About Men» հատուկ թողարկման մեջ։ Նրան նկատում են և առաջարկում նկարահանվել NBC հեռուստաալիքի «Մեր կյանքի օրերը» օճառային օպերայում։
2000 թվականին մերկ վիճակով նկարահանվել է «Playgirl» կանացի ամսագրում։ Երկու տարի օճառային օպերայում նկարահանվելուց հետո՝ 2001 թվականին նրան հրավիրում են «Իքս մուտանտներ» հեռուստասերիալում գլխավոր դերակատարման։ Հեռուստասերիալը հաշված օրերի ընթացքում շատ հանրաճանաչ է դառնում։ Երեք եթերաշրջանում նկարահանվելուց հետո հեռանում է։ Հաջորդ նրա աշխատանքը դառնում է «Շրջված տունը» ռոմանտիկ կատակերգությունը, որում գլխավոր դերը կատարում է Քուին Լաթիֆայի հետ։
2006 թվականին նկարահանվում է «Հմայվածները» հեռուստասերիալի ավարտական՝ ութերորդ եթրաշրջանում, որտեղ կատարում է Կուպիդոնի և գլխավոր հերոսուհիներից մեկի՝ Ֆիբի Հոլլիվելի ամուսնու դերը։ 2009 թվականին նկարահանվել է «Մելռոուզ-Փլեյս» և «Հարփերի կղզին» հեռուստասերիալներում, երկուսում էլ նրա խաղընկերը եղել է Քեթի Քեսիդին։ 2012 թվականից նկարահանվել է «Կոնտինում» հեռուստասերիալում։ 2012 թվականին կատարել է գլխավոր դեր «Կարիճների արքան 3։ Մեռյալների գիրքը» ֆիլմում, իսկ 2014 թվականին՝ «Կարիճների արքան։ Կորսված գահը» ֆիլմում։


== Անձնական կյանք ==
2021 թվականի փետրվարի 9-ին նշանադրվել է Շանթել ՎանՍանթենի հետ։ Նրանք ամուսնացել են 2021 թվականի հոկտեմբերին։


== Ֆիլմագրություն ==


== Ծանոթագրություններ ==
Մագնիսադիմադրություն

Մագնիսադիմադրություն, մագնիսառեզիստիվ էֆեկտ, հաղորդչի (կիսահաղորդչի) էլեկտրական դիմադրության փոփոխությունն արտաքին մագնիսական դաշտի ազդեցությամբ։ Պատկանում է գալվանամագնիսական երևույթների խմբին։ Տարբերում են լայնական և երկայնական մագնիսադիմադրություն։ Լայնական մագնիսադիմադրության դեպքում հոսանքի հարթությունն ուղղահայաց է մագնիսական դաշտի ուղղությանը, իսկ երկայնականի դեպքում հոսանքն ուղղված է դաշտի ուղղությամբ։ Մագնիսադիմադրության պատճառը լիցքակիրների հետագծերի կորացումն է մագնիսական դաշտում Լորենցի ուժի ազդեցությամբ։ Թույլ մագնիսական դաշտում մագնիսադիմադրությունը համեմատական է դաշտի լարվածության քառակուսուն։ Ուժեղ մագնիսական դաշտում լայնական մագնիսադիմադրության վարքն էապես կախված է բյուրեղի տեսակից։ Որոշ բյուրեղներում (In, Al, Na, Li) մագնիսադիմադրությունը հագեցման է հասնում (դառնում անկախ դաշտի լարվածությունից) բոլոր ուղղություններով, մի խումբ բյուրեղներում (Bi, Sb, W, Mo) հագեցման չի հասնում, մեծ թվով բյուրեղներում (Cu, Ag, Au, Ga, Pt ևն) դիտվում է մագնիսադիմադրության հագեցում որոշակի ուղղություններով և հագեցման բացակայություն՝ այլ, հաճախ շատ մոտ ուղղություններով։ Երկայնական մագնիսադիմադրությունը բոլոր մետաղներում ձգտում է հագեցման։ Մագնիսադիմադրությունը կիրառվում է բյուրեղային ցանցից հոսանքակիրների ցրման մեխանիզմի և էլեկտրոնային էներգետիկական սպեկտրի հետազոտման, ինչպես նաև մագնիսական դաշտի չափման համար։
Սեարա նահանգի հարավային մարզ

Սեարա նահանգի հարավ (պորտ.՝ Mesorregião do Sul Cearense), վարչական մեզոշրջան Բրազիլիայում, մտնում է Սան Պաուլո նահանգի մեջ։ Բնակչությունը կազմում է 864 701 մարդ 2006 թվականի տվյալով։ Զբաղեցված տարածքը 14 800,193 կմ²։ Բնակչության խտությունը 58,4 մարդ/կմ²։


== Վիճակագրություն ==
Համախառն ներքին արտադրանքը կազմել է 1 859 892 012,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 244,59 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,662
Գալիկ

Գալիկ, հայկական արական անուն։ Հայերեն Գալուստ անվան փաղաքշականն ձևն է։ Գործածվել է 11-րդ և 15-րդ դարերում։ Այս անունից է առաջացել Գալիկյան ազգանունը (Վան)։


== Գործածություններ ==
Գալիկ, բարեկամ Աստվածատուր Բաբերդցու, ով մի Ճառընտիր գրել տվեց 1205 թվականին։
Գալիկ, տանուտեր Նորագյուղի 1465 թվականին։


== Ծանոթագրություններ ==
Մոնտեֆալկոնե նել Սաննիո

Մոնտեֆալկոնե նել Սաննիո (իտալերեն՝ Montefalcone nel Sannio), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 1865 մարդ, բնակչության խտությունը կազմում է 58 մարդ/կմ²։ Զբաղեցնում է 32 կմ² մակերես։ Փոստային ինդեքս՝ 86033, հեռախոսային կոդ՝ 0874։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0874 877530
Էլեկտրոնային հասցե՝ sindacodangelo@tiscali.it
Գլխավոր կայք՝ http://www.comune.montefalconenelsannio.cb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==